**幼稚園組別**

**夜宿山寺**

李白
危樓高百尺，手可摘星辰。
不敢高聲語，恐驚天上人。

**小學1-2年級組別**

**楓 橋 夜 泊**

 張繼

月 落 烏 啼 霜 滿 天 ， 江 楓 漁 火 對 愁 眠；
姑 蘇 城 外 寒 山 寺 ， 夜 半 鐘 聲 到 客 船。

**小學3-4年級組別**

**望月怀古**

張九齡
海上生明月，天涯共此時。
情人怨遙夜，竟夕起相思。
滅燭憐光滿，披衣覺露滋。
不堪盈手贈，還寢夢佳期。

**小學5-6年級組別**

 **观沧海**

 曹操

东临碣石，以观沧海。

水何澹澹，山岛竦峙。

树木丛生，百草丰茂。

秋风萧瑟，洪波涌起。

日月之行，若出其中；

星汉灿烂，若出其里。

幸甚至哉，歌以咏志。

**中學組別（可選）**

**念奴嬌 · 赤壁懷古**

蘇軾
大江東去，浪淘盡，千古風流人物。
故壘西邊，人道是，三國周郎赤壁。
亂石穿空，驚濤拍岸，捲起千堆雪。
江山如畫，一時多少豪傑。
遙想公瑾當年，小喬初嫁了，雄姿英發。
羽扇綸巾，談笑間，檣櫓灰飛煙滅。
故國神遊，多情應笑我，早生華髮。
人生如夢，一尊還酹江月。

 **春江花月夜**

張若虛

春江潮水連海平，海上明月共潮生。

 灩灩隨波千萬裏，何處春江無月明!
 江流宛轉繞芳甸，月照花林皆似霰;
 空裏流霜不覺飛，汀上白沙看不見。
 江天一色無纖塵，皎皎空中孤月輪。

江畔何人初見月？江月何年初照人？

人生代代無窮已，江月年年望相似。
不知江月待何人，但見長江送流水。

白雲一片去悠悠，青楓浦上不勝愁。
誰家今夜扁舟子？何處相思明月樓？
可憐樓上月徘徊，應照離人妝鏡臺。
玉戶簾中卷不去，搗衣砧上拂還來。
此時相望不相聞，願逐月華流照君。
鴻雁長飛光不度，魚龍潛躍水成文。
昨夜閒潭夢落花，可憐春半不還家。
江水流春去欲盡，江潭落月復西斜。
斜月沉沉藏海霧，碣石瀟湘無限路。
不知乘月幾人歸，落月搖情滿江樹。